Izziņa par atzinumos sniegtajiem iebildumiem

|  |
| --- |
| **Par Ministru kabineta noteikumu projektu „Grozījumi Ministru kabineta 2017.gada 23.maija noteikumos Nr.264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 7.maijā |
|  |  |
| Saskaņošanas dalībnieki | **Margarita Baumane** – Tieslietu ministrijas Normatīvo aktu kvalitātes nodrošināšanas departamenta juriste  **Inese Stūre** – Izglītības un zinātnes ministrijas Politikas iniciatīvu un attīstības departamenta vecākā eksperte  **Kristīne Kuprijanova** – Tieslietu ministrijas Normatīvo aktu kvalitātes nodrošināšanas departamenta direktore  **Edgars Garkājis** - Ekonomikas ministrijas Mājokļu politikas departamenta vecākais referents |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Izglītības un zinātnes ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| --- | --- | --- | --- | --- | --- | --- |
| **1** | **2** | | **3** | **4** | | **5** |
| **1.** | **1. Papildināt noteikumus ar 20.1 punktu šādā redakcijā:**  **"20.1 Normatīvā akta projektu par izmaiņām Profesiju klasifikatorā var sagatavot un iesniegt Ministru kabinetā arī cita ministrija, ja tā ir izpildījusi šo noteikumu 19. punktā noteiktās prasības un saņēmusi Labklājības ministrijas saskaņojumu izmaiņu veikšanai."** | | **Tieslietu ministrija** ir izskatījusi Labklājības ministrijas izstrādāto Ministru kabineta noteikumu projektu "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (turpmāk – noteikumu projekts) un izsaka šādus iebildumus:  **1)** Ministru kabineta noteikumu projektu izstrādā uz likumā ietverta pilnvarojuma pamata, ievērojot pilnvarojoša likuma mērķi. Pilnvarojums Ministru kabinetam noteikt Profesiju klasifikatoru, profesijai atbilstošus pamatuzdevumus un kvalifikācijas pamatprasības, kā arī Profesiju klasifikatora lietošanas un aktualizēšanas kārtību noteikts Darba likuma 40. panta septītajā daļā. Tādējādi secināms, ka šis pilnvarojums ir saistīts ar nodarbinātības politikas īstenošanu. Turklāt, kā norādīts noteikumu projekta anotācijā, Profesiju klasifikators veidots, adaptējot Starptautiskās darba organizācijas izstrādāto Starptautisko standartizēto profesiju klasifikāciju. Saskaņā ar Ministru kabineta 2004. gada 27. janvāra noteikumu Nr. 49 "Labklājības ministrijas nolikums" 5.1.2. apakšpunktu nodarbinātības politikas izstrāde ir Labklājības ministrijas kompetencē. Ievērojot minēto, Tieslietu ministrija neatbalsta noteikumu projekta 1. punktā paredzēto grozījumu, kas pieļautu situāciju, ka grozījumus Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (turpmāk – MK noteikumi Nr. 264) virzītu jebkura ministrija.  Vienlaikus vēršam uzmanību, ka šāds grozījums nonāk pretrunā Ministru kabineta 2014. gada 26. augusta sēdes protokola Nr.45 45.§ 13.1. un 13.2. apakšpunktam, saskaņā ar kuru normatīvā akta projektu izstrādā un par tā tālāku virzību ir atbildīga tā ministrija vai institūcija, kuras kompetencē ir attiecīgais normatīvais akts. Bet gadījumā, ja normatīvā akta projekta iniciatora kompetencē nav attiecīgais normatīvais akts, tas informē atbildīgo ministriju par nepieciešamā normatīvā akta projekta izstrādi; turpmākā normatīvā akta projekta izstrāde un virzība tiek nodrošināta, iniciatoram sadarbojoties ar atbildīgo ministriju.  Tieslietu ministrijas ieskatā noteikumu projekta 1. punktā paredzētais grozījums neveicinātu sistēmisku pieeju MK noteikumu Nr. 264 grozīšanai, tai skaitā sistēmisku pieeju Profesiju klasifikatoram kā tādam. Noteikumu projekta 1. punktā paredzētais grozījums vienlaikus veicinātu biežākus grozījumus MK noteikumos Nr. 264, ko Tieslietu ministrija nevar atbalstīt, jo tas palielina slogu ne tikai valsts pārvaldē, bet arī komersantiem, kuriem jāseko līdzi izmaiņām normatīvajos aktos.  Papildus minētajam vēršam uzmanību uz to, ka grozījumus normatīvajā aktā izstrādā, pēc iespējas apvienojot tos vienā grozījumu noteikumu projektā, kas būtiski samazina administratīvo slogu un atvieglo normatīvā akta konsolidācijas un piemērošanas procesu. Ievērojot minēto, lūdzam izvērtēt iespēju virzīt grozījumus MK noteikumos Nr. 264 ne biežāk kā vienu reizi pusgadā. Piemēram, noteikumu projekta 2. un 3. punktā paredzētos grozījumus Tieslietu ministrijas ieskatā Labklājības ministrija varēja iekļaut grozījumos, kas tika pieņemti ar Ministru kabineta  2019. gada 12. februāra noteikumiem Nr. 63 "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām". | **Vienošanās starpministriju saskaņošanas sanāksmē.**  **Labklājības ministrijas viedoklis:**  Tā kā valstī nav izveidots par likumiem atbildīgo ministriju saraksts, tad nevar uzskatīt, ka Labklājības ministrija ir vienīgā ministrija, kas atbild par Darba likuma normām. Saskaņā ar Ministru kabineta 2010. gada 23. marta noteikumu Nr. 271 "Ekonomikas ministrijas nolikums" 5.1.6. apakšpunktu Ekonomikas ministrija izstrādā darba tirgus vidēja un ilgtermiņa prognozes un uztur darba tirgus analīzes un prognozēšanas sistēmu. Tādējādi tieši Ekonomikas ministrija ir atbildīga par ilgtermiņa darba tirgus politiku, bet Labklājības ministrija par īstermiņa.  Turklāt, ņemot vērā noteikumu projekta 1. punktā noteikto, ka citām nozaru ministrijām ir jāsaskaņo ar Labklājības ministriju normatīvā akta projekts par izmaiņām Profesiju klasifikatorā, tāpēc Labklājības ministrija būs lietas kursā par iespējamiem grozījumiem un būs iespēja ietekmēt grozījumu virzību, nevar piekrist viedoklim, ka šis grozījums neveicinās sistēmisku pieeju.  Ministru kabineta noteikumiem (noteikumu projektam par grozījumiem MK noteikumos Nr. 264) ir augstāks juridisks spēks nekā informatīvajam ziņojumam un Ministru kabineta sēdes protokollēmumam.  MK noteikumu Nr. 264 18. punkts paredz Profesiju klasifikatoru aktualizēt pēc nepieciešamības. Tādējādi, ja ir nepieciešami steidzami grozījumi (kā tas ir šajā gadījumā, kad ir spēkā jauna reglamentēta profesija, bet tai nav piešķirts Profesiju klasifikatora kods), tad Labklājības ministrijai ir jāvirza jauni grozījumi MK noteikumos Nr. 264.  Diemžēl Labklājības ministrija nebija informēta par jaunas reglamentētas profesijas izveidošanu un iekļaušanu likumā "Par reglamentētajām profesijām un profesionālās kvalifikācijas atzīšanu", jo tā tika iekļauta likumprojektā "Grozījumi likumā "Par reglamentētajām profesijām un profesionālās kvalifikācijas atzīšanu"", kad likumprojekts bija Saeimā 3. lasījumā (Saeimā pieņemts 2018. gada 21. jūnijā). Ne Ekonomikas ministrija (reglamentētā profesija ir Ekonomikas ministrijas kompetencē), ne Izglītības un zinātnes ministrija neinformēja Labklājības ministriju par jaunās reglamentētās profesijas izveidošanu. Labklājības ministrija par šo reglamentēto profesiju uzzināja tikai tad, kad Labklājības ministrijai vajadzēja izskatīt atzinuma sniegšanai Izglītības un zinātnes ministrijas izstrādāto Ministru kabineta noteikumu projektu "Grozījumi Ministru kabineta 2006. gada 6. jūnija noteikumos Nr. 460 "Noteikumi par specialitāšu, apakšspecialitāšu sarakstu reglamentētajām profesijām"" (VSS-73).  Tā kā Labklājības ministrijas izstrādātais Ministru kabineta noteikumu projekts "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (VSS – 1169) jau bija saskaņots un iesniegts apstiprināšanai Ministru kabinetā, tad Labklājības ministrija nevarēja tajos iekļaut šo noteikumu projekta 2. un 3. punktā paredzētos grozījumus.  Tāpēc uzskatām, ka nozares ministrijas vairāk ir informētas par savas kompetences profesijām un, izstrādājot saistošus normatīvos aktus, vienlaikus nozares ministrijām vienotā paketē būtu lietderīgi virzīt grozījumus arī MK noteikumos Nr. 264.  Tieši tas mazinātu administratīvo slogu un ietaupītu resursus un laiku, Labklājības ministrijai bija šāda pieredze, kad Labklājības ministrija izstrādāja MK noteikumus Nr. 264 un tiem paralēli izstrādāja Ministru kabineta 2017. gada 23. maija noteikumus Nr. 265 "Grozījums Ministru kabineta 2009. gada 14. jūlija noteikumos Nr. 762 "[Noteikumi par amatiem, kuros personas profesionālā darbība ir uzskatāma par amatniecību](https://likumi.lv/ta/id/194944-noteikumi-par-amatiem-kuros-personas-profesionala-darbiba-ir-uzskatama-par-amatniecibu)"" *(Izglītības un zinātnes ministrijas kompetences Ministru kabineta noteikumi*) un Ministru kabineta 2017. gada 23. maija noteikumus Nr. 266 "Grozījums Ministru kabineta 2014. gada 23. septembra noteikumos Nr. 559 "Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība"" (*Tieslietu ministrijas kompetences Ministru kabineta noteikumi*). | | Svītrots noteikumu projekta 1. punkts. |
| **2.** |  | | **2)** Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.2. apakšpunktu noteikumu projekta anotācijas IV sadaļā norāda citus spēkā esošus tiesību aktus, kuros jāizdara grozījumi saistībā ar projektu, kā arī skaidro šādu izmaiņu nepieciešamību. Ievērojot minēto, lūdzam izvērtēt likumus, Ministru kabineta noteikumus un pašvaldību saistošos noteikumus, kuros tiek lietoti termini "energoauditors" un "energoauditors inženieris", kā arī papildināt noteikumu projekta anotāciju ar atbilstošu informāciju un grozījumu veikšanas nepieciešamības izvērtējumu tajos. | **Ņemts vērā.** | | Papildināta noteikumu projekta anotācija ar šādu informāciju:  "un jāizstrādā grozījumi Ministru kabineta 2018. gada 20. februāra noteikumos Nr. 108 "Specialitātes (profesijas), kurās prognozē būtisku darbaspēka trūkumu un kurās darbā Latvijas Republikā var uzaicināt ārzemniekus", svītrojot tajos profesiju "Energoauditors inženieris" un iekļaujot reglamentētu profesiju "Neatkarīgs ēku energoefektivitātes eksperts".  Profesiju klasifikatorā nav iekļauta profesija "energoauditors", jo šis termins citos normatīvajos aktos nav profesija, piemēram, Energoefektivitātes likumā šis termins ir juridiska persona, bet Ēku energoefektivitātes likumā ir iekļauta profesija "neatkarīgs eksperts" ar skaidrojumu, ka viņš var veikt energosertifikāciju ("neatkarīgs eksperts – energoauditors vai cita persona, kas ir tiesīga veikt energosertifikāciju un pārbaudīt apkures sistēmas un gaisa kondicionēšanas sistēma"). Ekonomikas ministrija plāno izstrādāt likumprojektu "Grozījumi likumā "Ēku energoefektivitātes likums"" un precizēt definīciju "neatkarīgs ekesperts", svītrojot no tās vārdu "energoauditors".  Tādējādi noteikumu projekts nav pretrunā ar citiem normatīvajiem aktiem. |
| **3.** | **1. Papildināt noteikumus ar 20.1 punktu šādā redakcijā:**  **"20.1 Normatīvā akta projektu par izmaiņām Profesiju klasifikatorā var sagatavot un iesniegt Ministru kabinetā arī cita ministrija, ja tā ir izpildījusi šo noteikumu 19. punktā noteiktās prasības un saņēmusi Labklājības ministrijas saskaņojumu izmaiņu veikšanai."** | | **Tieslietu ministrija** izskatīja Labklājības ministrijas precizēto Ministru kabineta noteikumu projektu "Grozījumi Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"" (turpmāk – projekts) un uztur iebildumu par projekta 1.punktu.  Tieslietu ministrija neatbalsta projekta 1. punktā paredzēto grozījumu, jo tas pieļautu situāciju, ka grozījumus Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (turpmāk – MK noteikumi Nr. 264) virzītu jebkura ministrija. Tas veicinātu biežākus grozījumus MK noteikumos Nr. 264 un līdz ar to arī palielinātu slogu ne tikai valsts pārvaldē, bet arī komersantiem, kuriem jāseko līdzi izmaiņām normatīvajos aktos. | **Vienošanās starpministriju saskaņošanas sanāksmē.** | | Svītrots noteikumu projekta 1. punkts. |
| **4.** | Izglītības un zinātnes ministrijai jāizpilda Ministru kabineta 2017. gada 23. maija sēdes protokollēmuma (prot.Nr.27 11.§) 2.2. apakšpunktā dotais uzdevums un jāvirza uz Ministru kabinetu iepriekšminētais noteikumu projekts. | | **Izglītības un zinātnes ministrija** ir iepazinusies ar Ministru kabineta noteikumu projektu "Grozījumi Ministru kabineta 2017. gada 23. maija noteikumos Nr. 264 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām"", kas izsludināts Valsts sekretāru sanāksmē 2019.gada 28. martā (prot. Nr.12 17.§, VSS-248) (turpmāk – projekts) un savas kompetences ietvaros izsaka šādu iebildumu:  **1)** Lūdzam projekta anotācijas IV sadaļas 3. punkta pēdējo rindkopu aizstāt ar tekstu šādā redakcijā “Izglītības un zinātnes ministrija, izpildot Ministru kabineta 2017. gada 23. maija sēdes protokollēmuma (prot.Nr.27 11.§) 2.2. apakšpunktā doto uzdevumu, ir izstrādājusi Ministru kabineta noteikumu projektu "Grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Kopienas pastāvīgā iedzīvotāja statusa iegūšanai un valsts nodevu par valsts valodas prasmes pārbaudi"", kas tika izsludināts Valsts sekretāru 2019. gada 31. janvāra sēdē (Nr.VSS-81, prot. Nr.4, 8.§), ir saskaņots ar atzinuma sniedzējiem un iesniegts Valsts kancelejā (tiek virzīts izskatīšanā Ministru kabinetā).” | **Ņemts vērā.** | | Precizēta noteikumu projekta anotācija:  “Izglītības un zinātnes ministrija, izpildot Ministru kabineta 2017. gada 23. maija sēdes protokollēmuma (prot.Nr.27 11.§) 2.2. apakšpunktā doto uzdevumu, ir izstrādājusi Ministru kabineta noteikumu projektu "Grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Kopienas pastāvīgā iedzīvotāja statusa iegūšanai un valsts nodevu par valsts valodas prasmes pārbaudi"", kas tika izsludināts Valsts sekretāru 2019. gada 31. janvāra sēdē (Nr.VSS-81, prot. Nr.4, 8.§), ir saskaņots ar atzinuma sniedzējiem un iesniegts Valsts kancelejā (tiek virzīts izskatīšanā Ministru kabinetā).” |
| Atbildīgā amatpersona | | Aina Liepiņa | | |
|  | | (vārds un uzvārds) | | |

Aina Liepiņa

|  |
| --- |
| (par projektu atbildīgās amatpersonas vārds un uzvārds) |
| Labklājības ministrijas Darba tirgus politikas departamenta vecākā eksperte |
| (amats) |
| Tālr.670216519 |
| (tālruņa un faksa numurs) |
| Aina.Liepina@lm.gov.lv |
| (e-pasta adrese) |